สวัสดีค่ะ พอดีลืมทานยาคุม (เม็ดที่7เป็นต้นไป) ประมาณ4วันตั้งแต่วันพฤหัสบดีที่ 21 มี.ค. แล้วนึกขึ้นได้เมื่อวันจันทร์ที่25 มี.ค. เลยกลับทานทันทีตอนเช้า2เม็ด ปรากฏว่าตั้งแต่วันจันทร์จนถึงวันนี้ช่วงกลางคืน มีอาการเลือดไหลออกมาเหมือนประจำเดือน อยากทราบว่าอันนี้คือประจำเดือนหรือผลข้างเคียงของยาคะ และควรเริ่มทานยาอีกครั้งเมื่อไหร่
สวัสดีค่ะ เมื่อลืมทานยาคุมกำเนิดไป 4 วัน เยื่อบุโพรงมดลูกย่อมขาดการกระตุ้นจากฮอร์โมนจากยา เยื่อบุจึงหลุดลอกออกมาและกลายเป็นเลือดประจำเดือน ซึ่งคล้ายกับกรณีที่เราทานยาคุมกำเนิดครบ 21 เม็ด แล้วหลังจากนั้น 2-4 วันย่อมมีประจำเดือนมาค่ะ ไม่ได้ผิดปกติอะไรสำหรับการที่ลืมทานยาไป 4 วัน แนะนำให้นำยาแผงใหม่มาเริ่มต้นทานใหม่เลยค่ะ และในช่วง 7 วันแรกที่ทานยาแผงใหม่นี้ ควรงดการมีเพศสัมพันธ์หรือใช้ถุงยางอนามัยไปก่อน เพื่อให้ยาได้เริ่มออกฤทธิ์ใหม่ค่ะแต่หากได้มีเพศสัมพันธ์ไปแล้วในช่วงที่ลืมทานยา 4 วัน และในช่วงที่เริ่มทานยาใหม่ 7 วัน ก็ควรทานยาคุมฉุกเฉินร่วมไปด้วย โดยทั้งนี้ ไม่ควรทานเกิน 72 ชั่วโมงหลังจากที่มีเพศสัมพันธ์ไปแล้วค่ะ